पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. अब नागपुर हाईकोर्ट के वकीलों को टॉयलेट जाने के लिए केवल काला कोट ही काफी नहीं है, अब उन्हें टॉयलेट जाने के लिए पहचान पत्र दिखाना पड़ रहा है। नागपुर हाईकोर्ट परिसर में वकीलों को केवल काला कोट दिखाने से भले ही प्रवेश मिल जाता है, परंतु अब इन वकीलों का काला कोट इन्हें टॉयलेट में प्रवेश नहीं दिला पा रहा है। नागपुर हाईकोर्ट के टॉयलेट में सुरक्षा यंत्र लगाए जाने के कारण अब इन टॉयलेट का दरवाजा केवल तब ही खुलता है जब वकील अपने पहचान पत्र सुरक्षा यंत्र को दिखाते हैं।
नागपुर हाईकोर्ट की इमारत में कुछ टॉयलेट केवल वकीलों के लिए है तो कुछ सार्वजनिक तथा कुछ केवल हाईकोर्ट स्टाफ के लिए हैं। नागपुर हाईकोर्ट बार एसोसिएशन के सदस्य वकीलों के लिए आरक्षित टॉयलेट में बाहरी लोगों के जाने एवं गंदगी फैलाए जाने के कारण नागपुर हाईकोर्ट बार एसोसिएशन ने यह कड़ा कदम उठाया है एवं टॉयलेट के दरवाजों पर यह सुरक्षा उपकरण लगा दिए गये हैं।
इन उपकरणों के लगाए जाने के बाद अब भले ही वकीलों को गंदगी से मुक्ति मिल गई है परंतु टॉयलेट जाने के लिए पहचान पत्र की अनिवार्यता लागू हो गई है। फिलहाल टॉयलेट में लगाए गए यह सुरक्षा उपकरण नागपुर हाईकोर्ट बार एसोसिएशन के अनेक सदस्यों के लिए मुसीबत का सबब बन गया है, चूंकि या तो उन्होंने बार एसो. के पहचान पत्र बनवाए नहीं हैं अथवा उन्हें प्राप्त नहीं हुए हैं। अत: इन वकील सदस्यों को सार्वजनिक टॉयलेट का उपयोग करना पड़ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn